Publication: Magyar Közlöny
Issue: MK-2001-43 (Year: 2001, Number: 43)
Era: 1990-2004
Section: 1997. évi CLVI. törvényben (a továbbiakban: Khtv.) megállapított követelmények alapján végzi tevékenységét,
Paragraph Index: 698

10. A Közalapítvány kezelő szerve, képviselete 10.1. A Közalapítvány vagyonának kezelője és legfőbb döntéshozó szerve a 14 tagú Kuratórium. 10.2. A Kuratórium elnökét és tagjait az Alapító kéri fel. Megbízatásuk 2005. május 31-ig szól. 10.3. A Kuratórium tagjai a következők: A Kuratórium elnöke: dr. Berényi Dénes (professzor emeritus, MTA Atommagkutató Intézete) A Kuratórium titkára: dr. Pósán László (országgyűlési képviselő, egyetemi adjunktus, Debreceni Egyetem) A Kuratórium további tagjai: Ríz Ádám (főosztályvezető, OM Határon Túli Magyarok Titkársága) dr. Cseh Sándor (főigazgató-helyettes, Nyugat-Magyarországi Egyetem Apáczai Csere János Tanítóképző Főiskolai Kar dr. Halzl József (MVM Rt. igazgatósági tag) dr. Vajna Zoltán (professzor emeritus, Budapesti Műszaki és Gazdaságtudományi Egyetem) dr. Entz Géza (főigazgató, Kulturális Intézetek Igazgatósága) Kocsis Károly (igazgató, Magyar Államkincstár) Révész Máriusz (országgyűlési képviselő) dr. Borhidi Attila (igazgató, MTA Ökológiai és Botanikai Kutató Intézet) dr. Csizmazia Zoltán (rektorhelyettes, Debreceni Egyetem, Mezőgazdaságtudományi Kar) Szabó Tibor (elnök, Határon Túli Magyarok Hivatala) dr. Udvardy Miklós (tanszékvezető egyetemi tanár, Debreceni Orvostudományi Egyetem 10.4. A kuratóriumi tagság megszűnik: — a felkérés időtartamának lejártával, — lemondással, — az Alapító által történő visszahívással, a Ptk. 74/C. §-ának (6) bekezdésében szabályozott feltételekkel, — a tag halálával, — a Közalapítvány megszűnésével. 10.5. A közalapítványi célok megvalósításának veszélyeztetését kell megállapítani különösen, ha — az Alapító felhatalmazása alapján — az oktatási miniszter által az Alapító Okirat 5.2. pontjával összhangban kidolgozott minőségbiztosítási elvek nem érvényesülnek maradéktalanul a Közalapítvány működésében. 10.6. A Kuratórium tagjai tiszteletdíjban és költségtérítésben is részesülhetnek, amelynek feltételeit, összegét és elszámolásának rendjét, valamint a szakértői díjazás feltételrendszerét — az Alapító képviseletében eljáró oktatási miniszter előzetes jóváhagyásával — a Közalapítvány önálló szabályzatában kell meghatározni. A díjazás és a költségtérítés a szabályzat alapján történik. 10.7. A Közalapítványt a Kuratórium elnöke képviseli. Akadályoztatása esetén bármelyik érdektelen kurátor is eljárhat a Közalapítvány képviseletében. A Közalapítvány SZMSZ-e a működés körében más személyek részleges képviseleti jogosultságáról is rendelkezhet. A bankszámla feletti rendelkezéshez minden esetben két képviseletre jogosult személy együttes aláírása szükséges. A Kuratóriumnak az Alapítóval közszolgálati jogviszonyban álló tagjai képviselőként a fenti esetekben nem járhatnak el. 10.8. A 9.1. és a 9.6. pontokban szabályozott feladatokat — a Kuratórium döntése alapján — a Kuratórium titkára is jogosult ellátni. 2001/43. szám

Source: https://magyarkozlony.hu/hivatalos-lapok/63a6486779bfa5c8125bbc2c7dafef09d13bd214/dokumentumok/f3e0beebfd86ad9435a490bbc2a68d9a23bcac54/letoltes